paragraph_text: Kobilica za prvi brod u klasi Kirov je polegnuta 26. ožujka 1974. godine u brodogradilištu u Sankt Peterburgu, a su službu je primljen 30. prosinca 1980. Brodovi ove klase imaju nuklearni pogon i odlično naoružanje koje je sposobno štititi brod od svih postojećih prijetnji - bilo iz zraka, kopna ili vode. Nuklearni pogon omogućava brodu praktički neograničen domet; odnosno jedino ograničenje kod svih brodova s nuklearnim pogonom je količina hrane i pitke vode za posadu. Pojava klase Kirov je uvelike utjecala na ponovno aktiviranje i vraćanje u aktivnu službu američkih bojnih brodova klase Iowa.